**Navodilo za izpolnjevanje obrazca OBROK – PO**

|  |  |
| --- | --- |
| **Opozorilo:** | **Vloga za obročno plačilo ne odloži oziroma zadrži davčne izvršbe.** |
| Podatki o davčnem zavezancu: | *Vpišejo se osebni podatki o davčnemu zavezancu.*  *Vlogo za obročno plačilo davka lahko vloži davčni zavezanec, ki je pravna oseba oziroma združenje oseb, vključno z družbo civilnega prava po tujem pravu, ki je brez pravne osebnosti, samostojni podjetnik posameznik in posameznik, ki samostojno opravlja dejavnost. Samostojni podjetnik posameznik in posameznik, ki samostojno opravlja dejavnost, lahko vloži vlogo le za davke, ki se nanašajo na opravljanje dejavnosti.* |
| Podatki o pooblaščencu: | *Vpišejo se podatki o pooblaščencu, v kolikor davčni zavezanec vlaga vlogo po pooblaščencu. K vlogi se priloži pooblastilo pooblaščencu.* |
| Podatki o zahtevku: | *Vpiše se število obrokov.* |
| *Če zavezanec zahteva obročno plačilo na podlagi izdanega pravnomočnega sklepa o potrditvi sporazuma o preventivnem finančnem prestrukturiranju oziroma pravnomočnega sklepa o potrjeni poenostavljeni prisilni poravnavi, to ustrezno označi. Pri tem lahko zavezanec zahteva obročno plačilo samo za obveznosti, ki so nastale do začetka postopka preventivnega finančnega prestrukturiranja oziroma do začetka postopka poenostavljene prisilne poravnave.* |
| Podatki o davčni obveznosti: | *V prazna polja davčni zavezanec navede, za katere davke zahteva obročno plačilo.* |
| Podatki o opravljanju sezonske dejavnosti: | *Če davčni zavezanec opravlja sezonsko dejavnost, mora to ustrezno označiti in navesti obdobje, v katerem opravlja sezonsko dejavnost (tj. dejavnost, ki je skoncentrirana v določenem obdobju poslovnega leta).* |
| **Dokazovanje kriterijev za dovolitev obročnega plačila davka:** | Vlogi se ugodi, če sta **hkrati** izpolnjena dva kriterija:   1. davčnemu zavezancu **grozi hujša gospodarska škoda** (zaradi trajnejše nelikvidnosti ALI izgube sposobnosti pridobivanja prihodkov), 2. z obročnim plačilom davka bi se **hujša gospodarska škoda lahko preprečila** |
| Trajnejša nelikvidnost:  Trajnejša nelikvidnost: | *Davčni zavezanec mora izkazati, da ni sposoben pravočasno izpolnjevati svojih zapadlih obveznosti. To lahko izkazuje s podatki iz bilance stanja, izkaza poslovnega izida in izpiskov o prometu in stanju na transakcijskih računih ter o morebitnih privarčevanih ali vezanih sredstvih pri bankah za obdobje šestih mesecev pred vložitvijo vloge ali z drugimi dejstvi.*  *Če davčni zavezanec ne oddaja letnih poročil v obliki, ki vsebuje navedene podatke iz bilance stanja in izkaza poslovnega izida, navede zgolj podatke iz transakcijskih računov.*  *Bilanco stanja in izkaz poslovnega izida je treba obvezno priložiti kot prilogo k vlogi.*  *Trajnejšo nelikvidnost lahko davčni zavezanec izkazuje z izpiski o prometu in stanju na transakcijskih računih.*  *Izpiske o prometu in stanju na transakcijskih računih ter o morebitnih privarčevanih ali vezanih sredstvih pri bankah v tujini je treba obvezno priložiti kot prilogo k vlogi.*  *Če se trajnejša nelikvidnost dokazuje z drugimi dejstvi, jih je treba navesti in zanje priložiti ustrezna dokazila.* |
| Izguba sposobnosti pridobivanja prihodkov iz razlogov, na katere davčni zavezanec ni mogel vplivati | *Kriterij izgube sposobnosti pridobivanja prihodkov, na katero zavezanec ni mogel vplivati, se dokazuje z naslednjimi okoliščinami:*   * *začeti stečajni postopki ali postopki prisilne poravnave pri ključnih poslovnih partnerjih davčnega zavezanca;* * *ukrepi tuje države, na trgu katere ustvarjam prihodke, zaradi katerih bi prišlo do trajnejše nelikvidnosti;* * *dlje časa trajajoča nezmožnost opravljanja dejavnosti zaradi bolezni;* * *neizpolnjevanje pogodbenih obveznosti oziroma odpovedi pogodb ključnih pogodbenih partnerjev, če se terjatve do pogodbenih partnerjev uveljavljajo po sodni poti, oziroma so taka dejanja posledica domnevnih kaznivih dejanj pogodbenih partnerjev, za katere je podan obtožni predlog v kazenskem postopku;* * *izredni in nepredvideni dogodki na trgih, kjer ustvarjam večino prihodkov;* * *naravne in druge nepredvidene nesreče;* * *druge okoliščine (pojasnite druge okoliščine).*   *Navedene okoliščine davčni zavezanec ustrezno označi in zanje priloži ustrezna dokazila (na primer predlog za sodno izvršbo, potrdilo o zdravstvenem stanju, oceno škode kot posledice naravne nesreče itd.).* |
| Obročno plačilo davka bi omogočilo preprečitev hujše gospodarske škode: | *Dejstvo, da bo obročno plačilo davka omogočilo preprečitev hujše gospodarske škode, je treba izkazati s pojasnili, poslovnimi strategijami in plani, sprejetimi poslovnimi odločitvami, predvidenimi finančnimi tokovi, pričakovanimi prilivi, pogodbami s poslovnimi partnerji, kreditnimi pogodbami ter z drugimi dokazili, katerih izvedba in finančni učinki se bodo pokazali v kasnejših obdobjih.*  *Za dokazovanje tega kriterija davčni zavezanec v vlogi navede ustrezna pojasnila, v določenih primerih pa priloži tudi dokazila.* |
| **Dokazovanje upravičenosti do obročnega plačila davka s sporazumom o finančnem prestrukturiranju oziroma s potrjeno poenostavljeno prisilno poravnavo:** | *Če je sodišče izdalo pravnomočni sklep, s katerim je potrdilo sporazum o finančnem prestrukturiranju ali sklep o potrjeni poenostavljeni prisilni poravnavi, na podlagi določb zakona, ki ureja finančno poslovanje, postopke zaradi insolventnosti in prisilno prenehanje, se to ustrezno označi.*  *V tem primeru dokazovanje ostalih kriterijev ni potrebno, pri čemer je z vidika ekonomičnosti postopka priporočljivo, da pravnomočni sklep priložite k vlogi.* |
| Dodatna pojasnila: | *Vpišejo se dodatna dejstva, ki so pomembna za odločanje.* |
| Priloge: | *K vlogi je treba obvezno priložiti dokazila, na podlagi katerih davčni organ odloča o utemeljenosti zahtevka za obročno plačilo davka.* |